**Յուլյա Օբերտաս** ամուսնական՝ Գորակ (ռուս.՝ Ю́лия Никола́евна Оберта́с, հունիսի 19, 1984(1984-06-19), Դնեպր, Ուկրաինական ԽՍՀ, ԽՍՀՄ),ռուս, իսկ ավելի վաղ ուկրաինացի գեղասահորդուհի, հանդես է եկել զուգասահքում։ Նրա վերջին զուգընկերը Սերգեյ Սլավնովն էր։ Նրանք միասին դարձել են 2005 թվականի Եվրոպայի առաջնության արծաթե մեդալակիրներ, Գրան-Պրիի և Ռուսաստանի առաջնությունների բազմակի հաղթողներ։ Բացի այդ, Յուլյան դարձել է Աշխարհի առաջնության պատանիների կարգի կրկնակի չեմպիոնուհի և Ուկրաինայի դրոշի ներքո՝ արծաթե մեդալակիր՝ Դմիտրի Պալամարչուկի հետ։

Կարիերա
-------

Յուլյա Օբերտաս և Սերգեյ Սլավնով
Չմուշկներով սկսել է սահել հինգ տարեկանից՝ իր հայրենի Դնեպրոպետրովսկում։ Տասը տարեկանում արդեն լավ սահում էր որպես մենասահորդ, սակայն շատ կարճահասակ էր և նրան առաջարկեցին անցնել զուգասահքի։ 1995/1996 թթ. մրցաշրջանում նա արդեն հաջող ելույթ էր ունենում Դմիտրի Պալամարչուկի հետ՝ ներկայացնելով Ուկրաինան։ 1997/1998 թթ. մրցաշրջանում Օբերտաս/Պալամարչուկ զույգը հաղթեց Ուկրաինայի առաջնությունում և դարձավ աշխարհի չեմպիոններ պատանիների կարգում։ 1999 թվականին նրանք կրկնեցին իրենց հաջողությունները։

2000 թվականի ամռանը Յուլյան մոր հետ տեղափոխվում է Սանկտ Պետերբուրգ և ընդունվում է Լյուդմիլա Գեորգիևնա Վելիկովայի խումբ։ Գրեթե նույն ժամանակում էլ բաժանվում է Վելիկովայի ստեղծած Յուլյա Շապիրո-Ալեքսեյ Սոկոլով զույգը։ Ստեղծվում է նոր զույգ՝ Օբերտաս/Սոկոլով։ Նրանք երկու տարի չէին կարողանում հանդես գալ միջազգային մրցույթներում, քանի որ Յուլիայի որակազրկումը պայմանավորված էր վերջինիս Ուկրաինայից Ռուսաստանի քաղաքացիության անցումին։

Նույն ժամանակաշրջանում նույն սահադաշտում էր մարզվում նաև Յուլյա Կարբովսկայա/Սերգեյ Սլավնով զույգը։ Օբերտասի և Սլավնովի միջև սկսում են առաջանալ ռոմանտիկ հարաբերություններ։ Անմիջապես 2002/2003 թվականների մրցաշրջանի ավարտից հետո՝ ապրիլին, Օբերտասն ու Սլավնովը պարազույգ են կազմում։ Նույն տարվա ամռանը զույգը Վելիկովայի մոտից տեղափոխվում է մարզվելու Թամարա Նիկոլաևնա Մոսկվինայի ղեկավարությամբ։ Մոսկվինայի ղեկավարությամբ զույգն աշխատեց երեք տարի, իսկ 2005/2006 թթ. մրցաշրջանում մի շարք անհաջող ելույթներից հետո կրկին վերադարձան մարզվելու Լյուդմիլա Վելիկովայի ղեկավարությամբ։

Զույգը հայտարարեց, որ բաց կթողնի 2007/2008 թվականների մրցաշրջանը Յուլիայի վնասվածքի և Սերգեյին կատարած կույր աղիքի վիրահատության պատճառով։ 2008 թվականին նրանք ելույթ ունեցան Եվգենի Պլյուշչենկոյի շոուում։

2008 թվականի ամռանը հայտարարեցին, որ չեն լինի 2008/2009 թվականների մրցաշրջանի մեկնարկի մրցաշարերում, սակայն, գուցե, հանդես գան 2009 թվականին կայանալիք Ռուսաստանի առաջնությունում, սակայն դա տեղի չունեցավ։

2008 թվականի աշնանը Յուլյան մասնակցեց Ռոսիա 1-ի «Աստղային սառույց» շուին, որտեղ որպես զույգ հանդես էր գալիս դերասան Ալեքսանդր Պեսկովի հետ։ Ակնհայտ էր, որ գեղասահորդներն ավարտել էին իրենց սիրողական կարիերան, չնայած որ այդ մասին պաշտոնապես չհայտարարվեց։

Անձնական կյանք
--------------

2010 թվականին Օբերտասն ամուսնացավ Չեխիայի գեղասահորդ Ռադեկ Գորակի հետ, ով 1998 թվականի Չեխիայի չեմպիոն էր։ Որոշ ժամանակ որպես մարզիչ ամուսնու հետ աշխատում էր Իտալիայում : Այժմ մարզում է Ստոկհոլմում՝ Շվեդիա

Սպորտային ձեռքբերումներ
-----------------------

##### Ռուսաստանի կողմից

* Ս. Սլավնովի հետ

| Մրցումներ | 2003—2004 | 2004—2005 | 2005—2006 | 2006—2007 |
| --- | --- | --- | --- | --- |
| Ձմեռային օլիմպիական խաղեր |  |  | 8 |  |
| Գեղասահքի աշխարհի առաջնություն | 7 | 5 | 8 |  |
| Գեղասահքի Եվրոպայի առաջնություն | 4 | 2 | 4 | 4 |
| Գեղասահքի Ռուսաստանի առաջնություն | 3 | 3 | 2 | 2 |
| Գեղասահքի Գրան-Պրիի եզրափակիչ |  | 4 | 5 |  |
| Գրան-Պրիի փուլեր. NHK Trophy |  |  |  | 6 |
| Գրան-Պրիի փուլեր. Trophee Eric Bompard |  |  |  | 3 |
| Գրան-Պրիի փուլեր. Cup of Russia | 5 | 2 | 2 |  |
| Գրան-Պրիի փուլեր. Skate America |  | 2 | 3 |  |
| Գրան-Պրիի փուլեր. Skate Canada | 6 |  |  |  |
| Գրան-Պրիի փուլեր. Bofrost Cup | 2 |  |  |  |

* Ա. Սոկոլովի հետ

| Մրցումներ | 2000—2001 | 2001—2002 | 2002—2003 |
| --- | --- | --- | --- |
| Գեղասահքի աշխարհի առաջնություն |  |  | 8 |
| Գեղասահքի Եվրոպայի առաջնություն |  |  | 5 |
| Գեղասահքի Ռուսաստանի առաջնություն | 4 | 4 | 3 |
| Գրան-Պրիի եզրափակիչ |  |  | 4 |
| Գրան-Պրիի փուլեր. Cup of Russia |  | 5 | 3 |
| Գրան-Պրիի փուլեր. Bofrost Cup on Ice |  |  | 2 |
| Գրան-Պրիի փուլեր. NHK Trophy |  | 4 |  |
| Գրան-Պրիի փուլեր. Skate America |  | 4 |  |
| Գրան-Պրիի փուլեր. Nebelhorn Trophy |  |  | 2 |

##### Ուկրաինայի կողմից

* Դ. Պալամարչուկի հետ

| Մրցումներ | 1996—1997 | 1997—1998 | 1998—1999 | 1999—2000 |
| --- | --- | --- | --- | --- |
| Գեղասահքի աշխարհի առաջնություն |  |  | 11 | WD |
| Գեղասահքի Եվրոպայի առաջնություն |  | 7 | 6 | 6 |
| Գեղասահքի աշխարհի առաջնություն պատանիների կարգում |  | 1 | 1 | 2 |
| Գեղասահքի ՈՒկրաինայի առաջնություն | 3 |  |  |  |
| Գեղասահքի ՈՒկրաինայի առաջնություն պատանիների կարգում | 4 |  |  |  |
| Trophée Lalique |  |  |  | 7 |
| Գրան-Պրիի փուլեր. Skate Canada |  |  |  | 5 |
| Skate Israel |  |  |  | 1 |
| Nebelhorn Trophy |  |  |  | 3 |

Ծանոթագրություններ
------------------

1. ↑  «Julia Obertas (իտալ.)». Artistico Ghiaccio Feltre. 1 сентября 2010. Արխիվացված է օրիգինալից 2012 թ․ օգոստոսի 5-ին. Վերցված է 2019 թ․ փետրվարի 5-ին.
2. ↑  «SKK'S TRÄNARE (շվեդ.)». STOCKHOLMS KONSTÅKNINGSKLUBB. Արխիվացված է օրիգինալից 2012 թ․ օգոստոսի 5-ին. Վերցված է 2019 թ․ փետրվարի 5-ին.

Արտաքին հղումներ
----------------

* Сайт Юлии Обертас и Сергея Славнова
* Информация о спортсмене на портале FSNews Արխիվացված 2019-10-13 Wayback Machine